NORAKSTS

|  |  |
| --- | --- |
| 28.07.2022. | Nr.10/13 |

**GROZĪJUMI JELGAVAS VALSTSPILSĒTAS DOMES 2021. GADA 28. OKTOBRA LĒMUMĀ NR.16/2 “ILGTERMIŅA AIZŅĒMUMA ŅEMŠANA PROJEKTA “**TILTA IZBŪVE PĀR PLATONES UPI BAUSKAS IELĀ, JELGAVĀ**” ĪSTENOŠANAI”**

(ziņo: I.Āboliņa)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, G.Kurlovičs, A.Rublis, A.Tomašūns), **PRET – nav**, **ATTURAS – nav**,

Saskaņā ar likuma “Par pašvaldībām” 21. panta pirmās daļas 27. punktu, likuma “Par pašvaldību budžetiem” VI nodaļu, Ministru kabineta 2019. gada 10. decembra noteikumiem Nr. 590 “Noteikumi par pašvaldību aizņēmumiem un galvojumiem” un Ministru kabineta 2022. gada 22. februāra noteikumu Nr. 143 “Noteikumi par kritērijiem un kārtību, kādā 2022. gadā tiek izvērtēti un izsniegti valsts aizdevumi pašvaldībām Covid-19 izraisītās krīzes seku mazināšanai un novēršanai” 3.¹ un 3.² pantiem,

**JELGAVAS VALSTSPILSĒTAS DOME NOLEMJ:**

Izdarīt Jelgavas valstspilsētas domes 2021. gada 28. oktobra lēmumā Nr.16/2 “Ilgtermiņa aizņēmuma ņemšana projekta “Tilta izbūve pār Platones upi Bauskas ielā, Jelgavā” īstenošanai” (turpmāk – lēmums) šādus grozījumus:

1. Aizstāt lēmuma 1. punktā skaitli un vārdus “1 640 194,00 *euro* (viens miljons seši simti četrdesmit tūkstoši viens simts deviņdesmit četri *euro* 00 *centi*)” ar skaitli un vārdiem “1 787 469,00 *euro* (viens miljons septiņi simti astoņdesmit septiņi tūkstoši četri simti sešdesmit deviņi *euro* 00 *centi*)”.
2. Aizstāt lēmuma 1.1. apakšpunktā skaitli un vārdus “492 058,00 *euro* (četri simti deviņdesmit divi tūkstoši piecdesmit astoņi *euro* 00 *centi*)” ar skaitli un vārdiem “466 296,00 *euro* (četri simti sešdesmit seši tūkstoši divi simti deviņdesmit seši *euro* 00 *centi*);”.
3. Aizstāt lēmuma 1.2. apakšpunktā skaitli un vārdus “1 148 136,00 *euro* (viens miljons viens simts četrdesmit astoņi tūkstoši viens simts trīsdesmit seši *euro* 00 *centi*)” ar skaitli un vārdiem “1 321 173,00 *euro* (viens miljons trīs simti divdesmit viens tūkstotis viens simts septiņdesmit trīs *euro* 00 *centi*).”.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja  B.Jēkabsone

2022. gada 28. jūlijā